open-index/open-wikipedia-markdown huggingface dataset:
Samenes Folkeforbund

**Samenes Folkeforbund** (SFF, nordsamisk *Sámiid Álbmotlihttu* (SÁL)) er et samisk politisk parti i Norge. Partileder er Liv Olaug Slettli.

Samenes Folkeforbund (SFF) ble stiftet i Baukop i Porsanger 3. juli 1993. Det er engasjert i arbeidet for likeverd for alle samer i Sápmi.

Samenes Folkeforbund er en av to samiske kultur- og hovedorganisasjoner som består av lokallag og direktemedlemmer. Et lokallag er en forening tilsluttet Samenes Folkeforbund. Lokallagene arrangerer aktiviteter og kurs og prosjekter for sine medlemmer i nærmiljøet. Hva slags aktiviteter man vil ha er det opp til lokallagets medlemmer å bestemme. Noen aktiviteter har hovedfokus på det sosiale og å bli kjent med andre, framheve og videreføre den samiske kulturen, språket og samfunnslivet.

Mange lokallag er med å arrangere Samefolkets Dag, 6. februar. Andre ting som gjøres er å arrangere kurs, drive informasjonsarbeid om samiske spørsmål, politisk påvirkning i lokale miljøer, prosjekter og mye mer. Hvert år får lokallagene i henhold til vedtekter utbetalt grunnstønad og aktivitetstilskudd. I tillegg kan lokallagene søke om prosjektmidler fra SFF og  andre instanser. Disse pengene bruker man på aktivitetene man ønsker å gjennomføre. I 2016 har Samenes Folkeforbund 13 lokallag i hele landet med hovedvekt i de nordligste fylkene.

## Referanser


## Eksterne lenker
* 
*
Kamphelikopter

Et **kamphelikopter** er et militært helikopter som er beregnet på å angripe mål på bakken.  Bevæpning inkluderer som regel et roterende maskingevær eller maskinkanon og panservernmissiler eller raketter. Noen helikoptre kan i tillegg bevæpnes med luftvernmissiler for selvforsvar.

Kamphelikoptre brukes for å gi nærstøtte til egne styrker eller på egen hånd patruljere etter fiendtlige panserstyrker.

## Eksempler

Eksempler på moderne kamphelikoptre inkluderer:
* AH-1 Cobra
* Mil Mi-24
* AH-64 Apache
* Eurocopter Tiger
* Mil Mi-28 Havoc
* Kamov Ka-50
* Kamov Ka-52 Alligator

## Kilder
* 

## Eksterne lenker
*
Abruzzo

**Abruzzo** (uttales *[aˈbruttso]*) er en region i Italia med et areal på 10 763 km² og en befolkning på 1 333 939, i henhold til folketellingen i 2013. Dens vestlige grense ligger 80&nbsp;km øst for Roma. Regionen er inndelt i fire provinser: L'Aquila, Teramo, Pescara og Chieti. Abruzzo grenser til regionen Marche i nord, til Lazio i vest og sørvest, til Molise i sørøst og til Adriaterhavet i øst. Geografisk er Abruzzo delt av et fjellområde i vest, som omfatter Gran Sasso d’Italia, det høyeste fjellområdet i Appenninene, og kystområdet i øst med strender ved Adriaterhavet. Abruzzo betraktes kulturelt, språklig og historisk som en region i det sørlige Italia, men geografisk kan den også betraktes som beliggende i sentrale Italia. Det italienske statistikkbyrå (STAT) har bedømt det til å være en del av det sørlige Italia grunnet Abruzzos historiske tilknytning til kongeriket De to sicilier.

Abruzzo er kjent som «den grønneste regionen i Europa» da en tredjedel av dens område, det største i Europa, er nasjonalparker og vernete naturområder: det er tre nasjonalparker, en regional park og 38 beskyttede naturområder. Disse sikret bevaringen og overlevelsen av rundt 75 prosent av Europas levende arter, inkludert en del sjeldne arter som vadende boltit, kongeørn, ulv, den stedegne apenninenebjørn (Ursus arctos marsicanus) og abruzzogemse (Abruzzese Chamois). I Abruzzo er også Calderonebreen, den sørligste isbreen i Europa.

Den besøkende italienske diplomaten og journalisten Primo Levi uttalte på 1800-tallet at *forte e gentile* («sterk og mildt») beskrev best skjønnheten i regionen og dens innbyggere.

## Bilder

Gran sasso italia.jpg|Campo Imperatore
Abruzzo Chamois 2008 446.JPG|Abruzzo Chamois 
Trabocco Marina di San Vito-001.jpg|San Vito Chietino
Apollo Butterfly of Gran Sasso.jpg|Apollosommerfugl i Gran Sasso
Lago di Scanno dji mini 3 pro.jpg|Innsjøen Scanno
Majella001.jpg|Fjellpartiet Maiella
Ponte del Mare di Pescara 2011.jpg|Ponte sul mare i Pescara
Campo Felice Lake.jpg|Campo Felice
Wild boards of Gran Sasso National Park.jpg|Abruzzovillsvin
Ortona 15.jpg|Ortona


## Referanser


## Eksterne lenker
* 
* 
* Offisielt turistnettsted
* Kart over Abruzzo
Glasnost

:*For [[Barclay James Harvest]]s konsertutgivelse fra 1988 med samme navn, se [[Glasnost (album)]]. For [[Jahn Teigen|Jahn Teigens]] sang fra [[Melodi Grand Prix 1988|1988]], se [[Glasnost (sang)]]*
**Glasnost** (russisk: *гласность*, norsk: *offentlighet, publisitet* eller *åpenhet*) er et ord som først ble tatt i bruk av Sovjetunionens leder Mikhail Gorbatsjov på slutten av 1980-tallet. Glasnost kom i 1985, to år før perestrojka, «omstrukturering», og begrepene blir ofte sett i sammenheng med hverandre.

Glasnost ble etter hvert en betegnelse for liberaliseringen og oppmykningen av Sovjetunionens politikk utover 1980-tallet. Glasnost sørget for såpass mye åpenhet innen økonomi og politikk og var sterkt medvirkende til at Sovjetunionen ble oppløst i 1991.

Aleksandr Jakovlev, som satt i kommunistpartiets politbyrå, har ofte blitt fremholdt som ideologen bak glasnost og perestrojka.

## Referanser
Van Gogh

**Van Gogh** er et nederlandsk etternavn som betyr «fra Gogh».

## Personer
* Vincent van Gogh (1853–1890), nederlandsk maler.
* Theo van Gogh (1857&ndash;1891), nederlandsk kunsthandler; Vincents yngre bror.
* Vincent Willem van Gogh (1890&ndash;1978), sønn til ovennevnte Theo van Gogh og dermed nevø til Vincent van Gogh. Han er far til nedenfor nevnte brødre Johan og Theo van Gogh, og bestefar til filmregissør Theo van Gogh.
* Johan van Gogh (1936- ), Sønnesønn til kunsthandler Theo van Gogh og far til regissør Theo van Gogh.
* Theo van Gogh (1920&ndash;1945), Nederlandsk motstandsmann; sønnesønn til kunsthandler Theo van Gogh; skutt av tyskerne 8. mars 1945.
* Theo van Gogh (1957&ndash;2004), nederlandsk filmregissør og kolumnist. Drept i attentat 2. november 2004.
* Ruben van Gogh (1967- ), nederlandsk dikter.
Playoff (golf)

**Playoff** er et uttrykk innen golf som betyr ytterligere spill etter at turneringens standardvarighet ender uavgjort. Playoff-spillet kan vare fra ett enkelt hull til en full golfrunde på 18 hull. Lengden på playoff-spillet kan være fastsatt på forhånd til et bestemt antall hull, eller til en av spillerne vinner ett hull, kalt *[[sudden death]]*.

## Se også
* Tiebreak

## Referanser
Høle

**Høle** er et tettsted og en tidligere selvstendig kommune ved Høgsfjorden i Rogaland fylke. Høle er nå en bydel i Sandnes. Tettstedet har  innbyggere per 1. januar .

## Tidligere kommune
Kommunen ble fradelt Strand som et eget formannskapsdistrikt i 1842. Ved fradelingen av Forsand som egen kommune 1. januar 1871 ble kommunenavnet endret ved kongelig resolusjon fra Høgsfjord til Høle. Høle hadde da 1&nbsp;122 innbyggere.

1. januar 1965 ble det meste av Høle med 926 innbyggere slått sammen med Høyland og Sandnes kommuner samt det meste av Hetland kommune til den nye Sandnes kommune. Samtidig ble Oltesvik krets med 37 innbyggere overført til nye Gjesdal kommune.

## Tettsted og kommunikasjoner

Høle ligger i landlige omgivelser på vestsiden av Høgsfjorden og består av grunnkretsene Bratthetland, Ims, Høle og Tengesdal. Bydelen har aktive idrettslag og en grunnskole (1.-10. klasse), Høle barne- og ungdomsskole. Denne ble grunnlagt så tidlig som i 1863, og har rundt 170 elever (2016). Skolen er den siste av to i kommunen som har nynorsk som hovedmål.

Fra Lauvvik, like ved Høle, går det ferge til Ryfylke. Det er to ferjeavganger i timen til Oanes og turistferje (bare sommerstid) og hurtigbåt i Lysefjorden til Lysebotn. Fra Oanes er det en kort biltur til Preikestolhytta, som er utgangspunktet for en tre timers vandring til Preikestolen. Fylkesvei 508 starter på Høle og går til Oltedal i Gjesdal og via andre fylkes- eller riksveier til Sandnes sentrum.

Det er bussforbindelse fra Lauvvik og Høle til Sandnes sentrum.

## Referanser


## Eksterne lenker
Høle kommune på Arkivportalen.no
Humor Risk

***Humor Risk*** (sannsynligvis 1921) er den første, men aldri utgitte filmen til Brødrene Marx, og på listingen i Internet Movie Database er den oppført som tapt. Den kan ha blitt ødelagt av Groucho Marx, som har sagt at han brente negativene etter en særdeles dårlig mottagelse ved premiere-visningen.

Alle de fire brødrene Marx er kjent for å ha deltatt i denne korte filmen. Det var den siste filmen som ble regissert av Dick Smith, og den første filmen som var skrevet av Jo Swirling (som mange år senere var medskribent på *[[It’sa Wonderful Life]],* *[[Tatt av vinden (film)|Tatt av vinden]]* og andre).

Humor Risk er noen ganger sammenblandet med et annet filmprosjekt fra 1926 med Brødrene Marx, men som heller aldri ble utgitt. Denne filmen ble senere til filmen The Cocoanuts fra 1926.

## Eksterne lenker
* 
* *[https://web.archive.org/web/20041211083501/http://web.telia.com/~u66002771/intro.htm Marxology]* oppslag om *[https://web.archive.org/web/20050211041352/http://web.telia.com/~u66002771/humorisk.htm Humor Risk]*
Folke Hermansen

**Harald Carsten Folke Hermansen** (født 9. juni 1945, død 5. oktober 2006) var en gründer og forretningsmann fra Stavanger. Han var aktiv Høyre-politiker, og satt som daglig leder og eier av blant annet Det Stavangerske Dampskibsselskab (DSD). ''Kapital'' verdsatte formuen hans i 2006 til 5 milliarder kroner, noe som ga ham en 18.-plass blant Norges rikeste og en suveren førsteplass i Stavanger.

Hermansen startet karrieren i 1966 som salgssekretær for Electrolux i Stavanger. Utover 1970-tallet etablerte han seg som en viktig aktør i Stavangers næringsliv gjennom sitt eierskap i Elektrosenteret AS. Videre gikk veien til Det Stavangerske Dampskibsselskab (DSD), hvor han i løpet av 1980-tallet kjøpte seg opp litt etter litt til han i 1991 hadde full kontroll. Gjennom sitt eierskap har Hermansen forandret selskapet fullstendig. I 1989 opprettet han en ny avdeling for internasjonal shipping, med base i Shanghai. I tillegg er selskapet store på fergetransport og lokaltrafikk i Rogaland.

I 2002 kjøpte Folke Hermansen, sammen med Stangeland Maskin, Cator og Norsea, en 100 mål stor tomt på Risavika i Sola kommune, hvor Shells raffineri hadde ligget. På tomten er det nå planer om en energipark og havn, som skal bygges i samarbeid med Shell, Statoil og Lyse Energi.

Han eide en rekke eiendommer i Stavanger-området, blant annet Ankerbygget hvor skipsreder Sigval Bergesen tidligere holdt til. I tillegg eide han en 146 000 mål stor tomt på Hardangervidda, kjent som Vestre Vollene, som han i november 2005 kjøpte for 111 millioner kroner av etterkommerne til Ferdinand Bertelsen. Kjøpet skapte mye oppstyr og gjorde Hermansen kjent over hele landet.

Holdingselskapet Folke Hermansen AS, som blant annet eier DSD, hadde i 2004 driftsinntekter på 792,1 millioner kroner og et resultat på 783,1 millioner kroner. I 2005 ble det tatt ut et rekordstort utbytte på 578 millioner kroner til Hermansen og familien.

Hermansen donerte flere store beløp til diverse institusjoner. Dette er noen av formålene som har nytt godt av Hermansens generøsitet:
* 10 millioner kroner til nytt konserthus i Stavanger
* 4 millioner kroner til et IKT-professorat ved Universitetet i Stavanger
* 50 millioner kroner til kreftforskning ved Stavanger universitetssjukehus
I tillegg har blant annet Oljemuseet mottatt penger fra Hermansen, og han var sentral i finansieringen av Viking Stadion. Det Stavangerske Dampskibsselskabs Stipendiefond deler ut hvert år flere tusen kroner i stipend til studenter som har tatt eksamen ved St. Olav videregående skole i Stavanger.

## Eksterne lenker
* Folke Hermansen er død (Stavanger Aftenblad)
Edelråte

**Edelråte** er en sopp som kan angripe druer.

Hvis høsten er varm og fuktig nok, kan druer som henger igjen på rankene bli angrepet av en sopp som kalles edelråte eller *Botrytis cinerea*. Den angriper og perforerer drueskallet slik at vannet fordamper. De angrepne druene skrumper og tørker ut, men sødmen konsentreres. Soppen setter også sin spesielle og ettertraktede smak på vinen. De beste utgavene av meget søte dessertviner lages av druer med edelråte, og disse fremstilles i Frankrike (*[[Sauternes]]*), Tyskland (predikatsvinene *beerenauslese* og *trockenbeerenauslese* fra Mosel og Rheingau), og Ungarn (*[[Tokayer]]*), men også i andre land.

## Edelråteviner
Edelråte påvirker Riesling, Sauvignon, Chenin Blanc, Semillon og Gewurztraminer fordelaktig.

## Eksterne lenker
*
Etisk handel Norge

**Etisk handel Norge (EHN),** tidligere **Initiativ for etisk handel** **(IEH)** er en medlemsorganisasjon for bedrifter, organisasjoner og offentlig virksomheter som samarbeider om å fremme etisk handel. Etisk handel Norges formål er å fremme ansvarlige og bærekraftige leverandørkjeder, slik at internasjonal handel bidrar til å ivareta menneske- og arbeidstakerrettigheter, bærekraftig utvikling, og forsvarlig miljøhåndtering. Organisasjonen ble opprettet 27. november 2000 av LO, Kirkens Nødhjelp, Coop og Virke. EHN er formelt uavhengig, men samarbeider med likesinnede organisasjoner nasjonalt og internasjonalt, og med lokal ekspertise i mange produsentland.

EHNs medlemmer forplikter seg til årlig rapportering om status og fremdrift i arbeidet med etisk handel. Som del i arbeidet får medlemmer tilgang til kurs, nettverk og erfaringsutveksling, seminarer og rådgivning. 

Organisasjonen er hovedsakelig finansiert av medlemskontingenter og noe Norad-støtte til enkelte prosjekter.

Daglig leder i Etisk handel Norge er Heidi Furustøl. 

## Referanser


## Eksterne lenker
Fairtrade Labelling Organizations International

**Fairtrade Labelling Organizations International** (**FLO**) er en internasjonal organisasjon som arbeider for rettferdig handel. Organisasjonen er en sammenslutning av 3 produsentnettverk og 20 nasjonale sertifiseringsinitiativ. Dens primærområde er sertifisering av organisasjoner som arbeider med rettferdig handel, da spesielt innen varmemerking.  Varemerket «Fair Trade» utstedes av FLO. Organisasjonen er aktiv i 15 europeiske land, Canada, USA, Japan, Australia og New Zealand.

## Nasjonale medlemsorganisasjoner
Over 21 nasjonale initiativer er FLO International members:

## Eksterne lenker
* Hjemmeside
Skorve

**Skorve** (også kalt *Skore*) er et fjell i Seljord kommune, der toppen (Gøysen) er  meter over havet, med en primærfaktor på 760 meter. Østsiden av fjellet er avgrenset av Flatdal og på vestsiden av Kivledalen.

Det er merkede turløyper over fjellet, de mest populære turstiene går fra Kivledalen.

## Spådomsnuten / Spådomsklaven
På østsiden av Skorve ned mot Flatsjå er det en del av fjellet som kalles Spådomsnuten, eller Spådomsklaven. Og det sies at den dagen tre søstre fra Flatdal gifter seg på samme dagen vil denne delen av fjellet rase ut i Flatsjå. Andre sier at det skal skje når det har blitt by mellom Vallaråi og Bygdaråi. Da vil det bli skapt en flodbølge som skylder innover hele Flatdal og helt opp til Nutheim, ifølge sagnet.

## Flyvrak
Under andre verdenskrig den 9. september 1944 styrtet et alliert fly av typen B24 Liberator like under Gøysen. Flyet skulle levere forsyninger til hjemmestyrkene.

16. oktober 1944 styrtet et tysk passasjerfly av typen Ju 52-3/m på Hestnutan. 15 personer omkom.

## Se også
* Flystyrten ved Skorve i 1944 (Liberator)

## Referanser




## Eksterne lenker
* Informasjonsside om flyene som styrtet under andre verdenskrig
* Flystyrten på Hestnutan, 1944 (Junkers)
* Rutebeskrivelse for en tur på Skorve
Are og Odin

***Are og Odin*** er et norsk humorbasert radioprogram på NRK radio ledet av Are Sende Osen og Klaus Joacim Sonstad (som den fiktive personen Odin Jensenius). Programmet gikk opprinnelig fra 2002 til 2005 og igjen fra 2015 til 2022. I de første årene ble det sendt på ungdomskanalen P3, men da det gjenoppstod i 2015 ble det sendt på P1. Det gikk på hverdager i perioden 2002 til 2005 og på lørdager fra 2015 til 2022.

Radioparet ble kåret til årets radionavn i 2005 og mottok samtidig publikumsprisen.

## Bakgrunn og historikk
Are Sende Osen slo gjennom med radioshowet *Bare Are* i 1998 etter først å ha deltatt med innslag i programmet ''XL''. Odin var først med som bidragsyter, men ble etter hvert med som fast programleder da første sendinga av *Are og Odin* startet 8. januar 2002. 

De ble kåret til «årets radionavn» i 2005, og mottok samtidig publikumsprisen. *Are og Odin* ble tildelt Norsk Målungdoms Dialektprisen for å ha brukt dialekt på en positiv måte, og de har lekt mye med språk og dialekter gjennom hele programmets historie.

Den 19. desember 2005 ble det åpnet et eget Are og Odin-museum på Tyholt i Trondheim, hvor gjenstander sendt inn fra radiolytterne står utstilt.

Siste sending på P3 var 23. desember 2005, noe som i forkant førte til store medieoppslag. Samme dag lanserte de en mimrenettside, og på NRK1 kunne man se dokumentaren om programmet og selve figurene Are og Odin. Nettsiden vant gull for skjermbasert design under «Sterk reklame 2005».

Etter ti år gjenoppstod programmet på P1. Det ble fra da av sendt hver lørdag ettermiddag og hadde en times varighet. Første sending gikk 22. august 2015. Programserien ble avsluttet i 2022 med en to timer lang spesialsending som gikk 17. desember.

## Medlemmer

* Klaus Sonstad – programleder (Odin)
* Are Sende Osen – programleder (Are)
* Åsmund Flaten - pianist

## Diskografi

* *[[Bæ To Da Bone]]* (2004)
* ** (2005)

## Backingbandet

* Åsmund Flaten – keyboard, trekkspill, kor  
* Kenneth Kapstad – trommeslager 
* Jostein Ansnes – gitarer, kor 
* Eirik Øien – bassist, kor

## Referanser


## Eksterne lenker
* Hjemmeside (arkivert) (2005)
Sven-Agne Larsson

**Sven-Agne Larsson** (født 6. oktober 1925, død 5. januar 2006) var en svensk fotballtrener og fotballspiller. I Norge trente han Ham-Kam i 1984 og 1985. Han har også vært trener på Island, og i Sverige trente han blant annet Åtvidabergs FF til gull i 1972. Han har også trent Halmstads BK og Örgryte IS (1979&ndash;82).

Han var en av de som startet BK Häcken, og han spilte 360 kamper for laget mellom 1940 og 1955.

## Eksterne lenker
* 
* Ulf Jörnvik: *[https://www.gp.se/sport/sven-agne-larsson-br-har-avlidit-1.1135377 Sven-Agne Larsson har avlidit]*, Göteborgs-Posten, 5/1/2006
Madonna-gåten

***Madonna-gåten*** er en bok skrevet av Knut Nærum, Elisabeth Botterli og Peder Udnæs.

## Handling
Museumsdirektøren på Nasjonalgalleriet blir funnet myrdet, og kongehistorikeren Bror Anton Lamsen blir satt til å løse en hel rekke gåter som skal føre til oppklaring av mordet. Lamsen blir samtidig jaget av både politidirektøren og en polsk leiemorder på oppdrag fra en tvilsom dagligvaremilliardær.

Boken er en parodi på *[[Da Vinci-koden]]* av Dan Brown og følger samme opplegg, med de unntak at handlingen er lagt til Norge, og at den omhandler sammensvergelser involverende Slottet, Edvard Munch og Norske Kvinners Sanitetsforening.

Det er forskjellige «teorier» som blir lagt ut i boka, og alle er (med hensikt) tvilsomme inntil det parodiske. Edvard Munch skal visst ha vært hemmelig leder for Norske Kvinners Sanitetsforening og gjemt på Norges riksregalier. Regaliene var gjemt ved Den norske Bank i en safe, der passordet var "Passord". Det blir en jakt på regaliene og historiker Bror Anton Lamsen og gjengen blir ettersøkt av politiet, noe som viser seg å være riv ruskende galt.

Nærum skriver at *Alle de historiske fakta i boka er riktige. Slik vi ser det.*

## Dedikasjon
Boken er dedisert til Dan Browns kone:
:*Til Dan Browns kone Blythe.*
:*Uten henne ville han ikke skrevet Da Vinci-koden,*
:*og da hadde heller ikke denne boken blitt noe av.*

## Eksterne lenker
* Oppgaver som man kan løse etter å ha lest boken (offisiell side)
* Utdrag fra boken fra Cappelendamm.no
* Orklamuffens.no
Amfiteater

**Amfiteater** (fra gresk: *amphitheatron*; *amfi* og *theatron*, «teater på begge sider»; latin: *amphitheatrum*) er en åpen, ellipseformet bygning med en arena i midten og tilskuerplasser (tribuner) i trappetrinn oppover på begge sider av, eller helt rundt, en sentral scene. Scenen var alltid plassert på det laveste punktet og ble benyttet for underholdning, framføringer og sport. Amfiteatrene var særskilte for gresk og romersk arkitektur. 

Begrepet er avledet fra antikkens greske ἀμφιθέατρον, *amphitheatron*, sammensatt av ἀμφί, *amphi*, i betydningen «på begge sider» eller «rundt» og θέατρον, *théātron*, i betydningen «sted for visning». Sistnevnte har gitt det norske ordet teater.

Antikkens romerske amfiteatre var ovale eller sirkulære i planet og med sitteplasser som gikk rundt i trappetrinn den sentrale framføringsarenaen, omtrent som en moderne stadium. Det står i kontrast til både antikkens greske og romerske teatre som ble bygget i en halvsirkel med sitteplasser på den ene siden av scenen. Romerske amfiteatre i antikken var betydelige offentlige hendelser som ble brukt for å vise fram gladiatorkamper, kappløp med hestetrukne stridsvogner, jakt på ville dyr, og henrettelser. Rundt 230 romerske amfiteatre ble bygget rundt om i Romerriket. Deres vanlige form, funksjoner og navn adskiller dem fra romerske teatre, som var mer eller mindre formet som en halvsirkel, som eksempelvis det romerske teateret i Bosra i sørlige Syria.

Teatrene var helst åpne (uten tak) friluftsbygg, gjerne kringsatt av dekorerte vegger av stein. Det mest kjente amfiteatret er trolig Colosseum i Roma, som rommet omkring 50&nbsp;000 tilskuere. 

## Referanser


## Litteratur
* Ahlstrand, Jan Torsten (1976): *Arkitekturtermer*. Lund: Studentlitteratur, ISBN 91-44-02852-0

## Eksterne lenker
*
Symra (norsk-amerikansk tidsskrift)

:*For kinoen i Oslo se [[Symra kino]]*

***Symra*** var et norsk-amerikansk tidsskrift som ble utgitt i Decorah i Iowa mellom 1905 og 1914. Utgivere var Kristian Prestgard og Johannes B. Wist, som også var redaktører i *[[Decorah Posten]]*.

*Symra* hadde dyptpløyende artikler om norsk historie, litteratur og åndsliv fra norske skribenter som Anders Hovden, Hans Seland, Bernt Støylen, Halvdan Koht og Kristofer Janson, men klart flest norsk-amerikanere. Historikeren Theodore C. Blegen karakteriserte *Symra* som det beste litteraturtidsskriftet som norsk-amerikanerne noen gang utgav.

Tidsskriftet utkom først som en årbok med undertittelen «En Aarbog for Norske Paa Begge Sider Af Havet». I 1913 og 1914 utkom det flere ganger årlig med Knut Gjerset og P.J. Eikeland, professorer ved Luther College og St. Olaf College, som redaktører.

Navnet *Symra*, «vårblomst» på landsmål, var lånt fra Ivar Aasens diktsamling fra 1863.

## Referanser
Jodometri

**Jodometri** er en kjemisk undersøkelse som går ut på å la et stoff oksidere negative jodioner til molekylært jod og så finne mengden molekylært jod ved hjelp av titrering. Mengden molekylært jod gjenspeiler mengden av det første stoffet.
Opplysningskontoret

**Opplysningskontoret** har flere betydninger:

* Opplysningskontoret for egg og kjøtt; fusjon mellom tidligere *Opplysningskontoret for kjøtt* og *Opplysningskontoret for egg og hvitt kjøtt*
* Opplysningskontoret for frukt og grønt
* Opplysningskontoret for Meieriprodukter
* Opplysningskontoret for brød og korn
* Opplysningskontoret for automatiske slokkeanlegg
* Opplysningskontoret (kulturgruppe)
Opplysningskontoret for Meieriprodukter

**Opplysningskontoret for Meieriprodukter (melk.no) as** er et bransjeeid selskap som driver markedsovervåkning og -påvirkning på vegne av meieribransjen i Norge. Selskapet ble etablert i 2003 og kontoret offisielt åpnet i april 2004. Selskapet driver PR- og reklameaktiviteter på vegne av aktørene i meieribransjen. TINE og Q-Meieriene har vært med siden starten, og i 2008 kom også Synnøve Finden med på eiersiden.

Kontoret betegner seg som et kompetansesenter for norsk melk og meieriprodukter og som innehar kunnskap innen ernæring, tilberedning av mat og undervisning. I tillegg til påvirkningstiltak gjennom barnehager, skoler og helsepersonell, arbeider kontoret aktiv i forhold til media og journalister. I tillegg til påvirkning gjennom ikke-betalte kommunikasjonskanaler, bruke kontoret også reklamemedia, bl.a på TV og internett. Kontoret har som formål å øke kunnskapen om melk og meieriprodukter basert på saklig og vitenskapet grunnlag. Det har fokus på ernæring, og ønsker også å skape matglede og inspirasjon ved å vise bruk av melk og meieriprodukter i kostholdet.  

Opplysningskontoret besitter kompetanse som det mener forbrukere generelt, og foreldre, lærere, presse og helsepersonell spesielt, kan dra nytte av og tilbyr blant annet gratis oppskriftshefter, brosjyrer og faktaark, holder foredrag og undervisning, arrangerer seminarer og leverer innhold til ulike typer presse.

Mye av stoffet kontoret har utarbeidet er samlet på kontorets internettsider. Disse har hundrevis av ernærings- og matfaglige artikler og nær tusen oppskrifter. Mange av oppskriftene finnes også på web-TV. I et  «meierileksikon» kan brukere få svar på mange spørsmål i forhold til melk og meieriprodukter.

## Organisering og finansiering
Virksomheten og aktivitetene til Opplysningskontoret for Meieriprodukter er finansiert via en omsetningsavgift fra melkeprodusentene i Norge, på lik linje med andre opplysningskontor i landbruket. Omsetningsavgiften forvaltes av Omsetningsrådet og administreres av Landbruksdirektoratet. Kontoret har 11 ansatte og en årlig omsetning på vel 24 millioner kroner og er eid av TINE 50 %, Synnøve Finden 25 %, Q-Meieriene 25 % (per 2011). 

## Referanser


## Eksterne lenker
* – Infoside på nettsttedet
* Brønnøysundregistrene - Nøkkelopplysninger fra Enhetsregisteret. søk på org nr 985591326
Opplysningskontoret for egg og kjøtt

**Opplysningskontoret for egg og kjøtt**, forkortet **OEK**, er et norsk markedsføringsorgan som driver produsentfinansiert informasjons- og reklamevirksomhet for produkter av egg, kylling, kalkun, storfe, svin, lam og rein.  OEK fungerer også som et verktøy i markedsreguleringen av norske landbruksprodukter ved å skape balanse mellom tilbud og etterspørsel av bøndenes råvarer. Det vil si at OEK markedsfører de råvarene som til en hver tid bøndene leverer overskudd på.

## Bakgrunn

Gjennom kommunikasjonskanalen MatPrat promoterer OEK mat med egg, kylling, kalkun, svin, storfe, lam og rein. De viktigste virkemidlene OEK benytter er markedsføring, teknologiske løsninger, presseaktiviteter, samarbeid med handelen og påvirkning mot skole og utdanning. Lærebøkene Matopedia rettet mot ​barne- og ungdomstrinnet har over tid blitt erstattet av digital formidling via nettstedet matopedia.no 

Driften finansieres av en omsetningsavgift som bøndene blir trukket i oppgjøret hver gang de leverer slakt eller egg. Denne avgiften er hjemlet i *Lov til å fremja umsetnaden av jordbruksvaror* av 1936 og *Forskrift om innkreving av omsetningsavgift og overproduksjonsavgift* fra 1996. Det er Omsetningsrådet som administrerer og fordeler midler til blant annet informasjons- og reklamevirksomheten på vegne av bøndene. Landbruksdirektoratet er sekretariat for rådet. Opplysningskontoret for kjøtt og egg får mest av de opplysningskontorene som får midler av Omsetningsfondet. Det er i tråd med matvareproduksjonen i Norge. Helsedirektoratet ønsker at midlene skal avspeile de offentlige kostholdsanbefalingene. Det vil si at fordelingen endres i favør av frukt og grønt.

## Organisering

Opplysningskontoret er organisatorisk en enhet i Nortura. Matprat er Opplysningskontoret for egg og kjøtt's navn i kommunikasjon mot forbruker. Nettstedet Matprat.no er opplysningskontorets kommunikasjonsplattform.

Dag Henning Reksnes er direktør for enheten.

Det har vært en utbredt oppfatning at OEK er en statlig organisasjon. Dette kan skyldes navnet «Opplysningskontoret», finansieringsformen, som går gjennom det offentlig oppnevnte Omsetningsrådet og at markedsføringen er uavhengig av merkevarer.

## Historie
Opplysningskontoret for egg og kjøtt (OEK) ble resultatet da Opplysningskontoret for kjøtt (OFK) og Opplysningskontoret for egg og hvitt kjøtt (OEH) ble slått sammen til ett kontor fra og med 1. januar 2010. Etter at markedsregulatorene *Gilde Norsk Kjøtt BA* (kjøtt) og  *Prior Norge BA* (fjørfe) i 2006 fusjonerte til selskapet *Nortura BA* fikk dette rollen som markedsregulator både for kjøtt og eggsektoren. De to opplysningskontorene, som virkemidler i markedsreguleringen, lå følgelig begge under Nortura i perioden 2006-2009. Opplysningskontoret for kjøtt ble etablert i 1973, da det ble utskilt fra Landbrukets sentralforbund.

## Referanser


## Eksterne lenker
*
David Crane (produsent)

**David Crane** (født  i Philadelphia) er en amerikansk manusforfatter og produsent. Han er mest kjent som skaperen av TV-serien *[[Venner for livet]]* sammen med Marta Kauffman. Han er også skaper av TV-serien Episodes. Den hadde premiere på amerikansk TV i 2011, og Matt LeBlanc, som spilte Joey i Venner for Livet, har en stor rolle i denne også. 

## Referanser


## Eksterne lenker
*
Marta Kauffman

**Marta Kauffman** (født 21. september 1956) er en amerikansk TV-produsent, mest kjent for å ha skapt TV-serien *[[Venner for livet]]* sammen med David Crane. 

## Referanser


## Eksterne lenker
*
Stadion

**Stadion** (av gresk στάδιον) er opprinnelig et gammelt gresk lengdemål, lik 600 gamle greske fot (*podes*) eller ca. 192 meter. I antikken brukte man begrepet *stadion* om kappløpbaner som hadde form av et langstrakt rektangel og var omgitt av sitteplasser (tribuner).

Det gamle stadionet i Olympia (Hellas) kan i så måte stå som modell. Det var dessuten «et stadion langt» (192,3 m). Det er ikke kjent at et stadion har hatt påvirkning på skandinaviske lengdemål i tidligere tider.

Det er uvisst i hvilken grad lengdemålet for et stadion har variert, men det fantes også ulike typer stadion. Disse var Attic i Lilleasia og Sør-Italia (177,4 m), Olympic i Hellas og på Sicilia (192 m), Pergamene i Pergamon (nå) Tyrkia (198 m) og Aeginetan på den greske øya Aegina (199,8 m). I tillegg kjenner man målene fra de greske stadion i Delfi (177,5), Athen (185 m) og Milet (191,4 m). Dette gir samlet sett grunnlag for å anta at målet har variert.

I romersk tradisjon var et stadion lik 625 pes (romerske fot á 29,57 cm) eller 184,8 meter.

Legg for øvrig merke til at ordet stadion på norsk er intetkjønn og ikke hankjønn, slik mange feilaktig tror.

## Moderne stadionanlegg
I moderne betydning brukes ordet *stadion* om idrettsarenaer som er kringsatt med tribuner, der folk kan sitte eller stå. Dagens moderne stadion er gjerne multibruksarenaer der flere former for idrett kan utøves. Mange har en løpebane med en omkrets på 400 meter dersom den skal benyttes til kappløp innen friidrett og skøytesport. Blant fotballpublikum er imidlertid løpebaner for friidrett rundt fotballbaner upopulært, siden det gjør at tribunene må stå lenger unna fotballbanen, og sikten for publikum dermed blir dårligere.

Også hoppbakker og andre idrettsarenaer kringsatt med tribuner kan kalles stadion.

Se også: 
* Liste over fotballstadioner etter tilskuerkapasitet
* Liste over fotballstadioner i Norge
* Liste over fotballstadioner i Mexico
* Liste over europeiske stadioner

## Se også
* Gamle romerske lengdemål

## Referanser


## Eksterne lenker
*
Marigot

**Marigot** er den største byen på den franske siden av Saint-Martin, som ligger i Karibia.

## Referanser


## Eksterne lenker
* Kart over Marigot 
* Bilder fra Marigot
Philipsburg

**Philipsburg** er hovedstaden i  Sint Maarten, et av de fire landene som utgjør Kongeriket Nederland. Den ligger sør på øya Sankt Martin i Karibia. Ved folketellingen i 2011 hadde byen  innbyggere.

Etter at Nederland tok kontroll over øya i 1631, ble Fort Amsterdam anlagt på ei halvøy mellom Great Bay og Little Bay, vest for det som ble til byen Philipsburg. Byen ble grunnlagt i 1791 av skotten John Philips, som var i nederlandsk tjeneste. Byen er oppkalt etter ham. Byen ble anlagt på en smal landtunge mellom Great Salt Pond og Great Bay. Historiske fantes det to hovedgater, Front Street ut mot bukta og Back Street bakenfor. I 1793 fikk Philips bygget et hus på Front Street som senere ble rettslokaler og et symbol for hele Sint Maarten. Tinghuset er avbildet i Sint Maartens våpenskjold, som også er å finne i landets flagg.

I tillegg til bysentrum omfatter byområdet Pond Island i Great Salt Pond og Over the Pond og Suckergarden nord for saltsjøen. En del regjeringskontorer og University of St. Maarten ligger på Pond Island.

Havn med kaianlegg for turistskip og frakteskip ligger i Pointe Blanche sørøst for byen. Philipsburg betjenes av Prinsesse Juliana internasjonale lufthavn vest for byen.

## Referanser
Theodorich Hagn

**Theodorich Hagn** (født 23. mars 1816 i Griesbach i Bayern, død 29. august 1872 i Lambach i Østerrike var abbed ved benediktinernes abbedi i Lambach.

## Liv og virke
### Bakgrunn
Hagn fikk humanistisk utdannelse i Linz i Østerrike, og trådte inn i benediktinerordenen. Han mottok ordensdrakten den 21. september 1836 i Stift Kremsmünster i Oberösterreich, og ble presteviet den 24. juli 1841.

### Geistlig løpegave
Fra 1850 til 1858 var han novisemester, og i årene 1857 til 1859 var han i sammenheng med reformbestrebelsene sekretær til kardinal Friedrich Schwarzenberg. I denne egenskap kom han også til Prag og Einsiedeln.

Den 8. september 1858 ble han utnevnt til abbed av Lambach i Oberösterreich, og ble presentert for konventet av biskop Rudigier av Linz den 17. mars 1859.

Han fikk fornyet og reformert ordenslivet trass i en del vanskeligheter, og det religiøse liv blomstret opp. Klosteret ble restaurert, og han fikk hentet Borromeussøstre fra Praha til Stadl.  Hans innsats for vitenskapene ble belønnet med den østerrikske *«Goldene Medaille für Kunst und Wissenschaft.»*

Hans heraldiske våpenskjold er vel hovedgrunnen til at han i ettertid er blitt husket. Da han ble valgt til abbed, fikk han den tanke at han skulle inkorporere et element som kunne knyttes til hans slektsnavn «Hagn». Ekspertene løste det ønsket ved å utlegge «Hagn» som en variasjon av ordet «Haken». De tegnet et likeformet kors (som et plusstegn), og la til skråplasserte «haker» fra spissene. Slik fremstod et stilisert hakekors. Det var nokså ulikt det senere nazistiske hakekorset, men det var like fullt et hakekors.

Mange år etter Hagns død gikk Adolf Hitler i to skoleår (folkeskolens 2.- og 3.-klasse) på benediktinernes skole i Lambach, og var *Sängerknabe* i klosterkirken. Han kan ikke ha unngått å se det innmeislede våpenskjoldet til den avdøde abbeden. Det er stadig blitt hevdet at det var dette hakekorset som gav Hitler inspirasjonen til hakekorset som sitt partis bumerke.

:*Noen indikasjoner i egentlig forstand på en slik impuls har ikke latt seg påvise av historikerne. Umulig er det naturligvis ikke. Dersom det har etterlatt seg spor i den unge Adolfs sinn som kan være av relevans for hans senere utvikling, er det derimot andre elementer som peker seg ut som mer sannsynlige: Den majestetiske og brusende kirkemusikken, som Hitler senere har tilkjennegitt gjorde inntrykk på ham, kunne få sin forlengelse i Hitlers fascinasjon av [[Richard Wagner]]s musikk, som han dyrket med en nærmest religiøs inderlighet. Dessuten kan den opphøyede respekt som ble vist til benediktinerabbeden ha passet godt med hans senere fremelskelse av persondyrkelsen om hans egen person.*

## Referanser


## Litteratur
* A. Eilenstein: *Die Benediktinerabtei Lambach (Profeßbuch)*, Linz 1936, 8 und 94 f.
* A. Kellner: *Profeßbuch des Stiftes Kremsmünster*, 1968, 418-419.
Kasino

Et **kasino** er et sted for hasardspill. 

Navnet kasino (casino) kommer opprinnelig fra en liten villa eller paviljong bygget for fornøyelser på eiendommen til en større italiensk villa. I løpet av 1900-tallet ble kasinonavnet brukt på andre offentlige bygninger som ble brukt til hasardspill. 

Landbaserte kasinoer ligger som regel nær et hotell eller i et hotell. Det finnes som regel restauranter, barer og andre fornøyelser i forbindelse med disse. 

Online-kasinoer, også kjent som «virtuelle» eller «internett-kasinoer», er nettbaserte versjoner av tradisjonelle kasinoer.

## Kasinospill
Kundene kan gamble ved å spille forskjellige pengespill, slik som spilleautomater, kortspill som blackjack (tjueett) og poker (kortspill), terningspill eller rulett. Disse spillene består hovedsakelig av tilfeldigheter, men i noen teller også ferdigheter.

Systemet er tilrettelagt slik at oddsen er i kasinoets favør. En viss prosentandel blir utbetalt til spillerne. I landbaserte kasinoer er denne prosenten ofte rundt 70–90 %. I såkalte nettkasinoer er denne prosentandelen ofte mellom 95&nbsp;% og 98 %.  

I noen spill, eksempelvis poker og baccarat, trekkes det en avgift/kommisjon av potten.

## Kasinoer i Skandinavia
I Norge er det ikke åpnet for landbasert kasinodrift, men 14. januar 2014 lanserte det statlige lotteriselskapet Norsk Tipping «Instaspill»; en nettbasert spillportefølje som består av kasino- og underholdningsspill. Bare Norsk Tipping og Norsk Rikstoto har lov til å tilby pengespill på norsk jord. Utover dette er det tillatt med pengespill med begrenset innsats om bord i skip som seiler mellom norsk og utenlandsk havn, men en del av overskuddet skal gå til godkjente organisasjoner. 

Landbaserte og nettkasinoer er lovlig i Danmark og også i Sverige siden 1. januar 2019 under tilsyn av *Spelinspektionen*. Svenske nettspillere kan stenge seg ute fra alle nettkasinoer gjennom et nasjonalt avstengingssystem fra Spelinspektionen.

Med veksten av nettbaserte kasinoer i Skandinavia, har det også vært en markant økning i online affiliate-nettverk. Disse nettverkene, som består av ulike nettsteder og markedsføringsaktører, spiller en nøkkelrolle i å fremme kasinobransjen ved å rette seg mot potensielle spillere gjennom diverse online plattformer. I Norge, til tross for restriksjoner på landbasert kasinodrift, har online gambling-nettsteder som Instaspill og andre, samarbeidet med affiliates for å utvide sitt nedslagsfelt. Disse affiliate-programmene tilbyr ofte provisjonsbasert inntjening basert på spillernes aktiviteter, som innskudd og spill.

Denne trenden har også vært tydelig i Sverige og Danmark, hvor legaliseringen av online kasinospill har åpnet for nye muligheter for affiliates. For eksempel, i Sverige, etter legaliseringen i 2019, har mange kasinoer aktivt utnyttet affiliate-markedsføring for å tiltrekke seg nye spillere, noe som er vitnesbyrd om bransjens økende avhengighet av digitale markedsføringsstrategier. Disse strategiene inkluderer innsats på søkemotoroptimalisering (SEO), målrettet reklame og sosiale medier-kampanjer, som alle er sentrale komponenter i moderne online markedsføring.

## Referanser


## Eksterne lenker
*
Theo van Gogh

**Theo van Gogh** er navnet til flere personer:

* en nederlandsk filmregissør; se Theo van Gogh (filmregissør)
* bror til maleren Vincent van Gogh; se Theo van Gogh (kunsthandler) 
* en nederlandsk motstandsmann; se Theo van Gogh (motstandsmann)
Franz von Sales Maria Doppelbauer

**Franz von Sales Maria Doppelbauer** (født 21. januar 1845 i Waizenkirchen i Østerrike, død 2. desember 1908 i Linz) var katolsk biskop av Linz. 

## Liv og virke
### Utdannelse
Han var juniorseminarist i Linz i årene 1856&ndash;65 og fortsatte på presteseminaret i byen fra 1865 til 1869. 

### Prest
Prestevielsen fulgte den 26. juli 1868. Han arbeidet først på presteseminaret, men ble i 1876 *kooperator* (hjelpeprest) i forstaden  Steyr. Der utviklet han en særlig interesse for sjelesorgen blant industriarbeiderne. Her ble grunnlaget lagt for et sosialt engasjement han senere skulle videreutvikle som biskop. 

Det var også her han ble interessert i å fremme den katolske presse. Han kom inn i redaksjonen for avisen «Steyrer Zeitung» (grunnlagt 1876), og ble samme år sendt til Roma der han studerte kirkerett og ble viserektor ved det østerrikske kolleg Santa Maria dell'Anima. Han tok to juridiske doktorgrader i Roma, og vendte deretter tilbake til Linz.

Biskop Franz Josef Rudiger ville helst ha Doppelbauer til sin etterfølger, men i stedet ble det en annen og Doppelbauer ble så raskt sendt tilbake til Roma der han var rektor ved *Anima*. Han rakk å grunnlegge en skole for tyskspråklige barn i Roma før han den 17. desember 1888 ble nominert av keiseren til biskop av Linz etter biskop Ernest Maria Müllers tidlige død.

### Biskop
Han ble bispeviet i kapellet i Santa Maria dell'Anima den 10. mars 1889 av kardinal Serafino Vannutelli, og ble intronisert i den ennå ufullendede nye domkirken i Linz den 5. mai samme år.

Noe som opptok Doppelbauers interesse over all måte, var prestekall. Han grunnla to nye juniorseminarer og utvidet presteseminaret. Videre arbeidet han med å utvikle den katolske presse, særlig i lys av det press som ble utøvet mot den katolske tro fra borgerlig-progressivt liberalt hold.

Franz Maria Doppelbauer var også medlem av Oberösterreichischer Landtag fra 1889 til 1908.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal *Franz von Sales Maria Doppelbauer* (1845-1908) *1869
## Referanser


## Litteratur
* J. Zöchbauer: *Dr. Franz Maria Doppelbauer, Bischof von Linz. Ein Bild seines Lebens und Wirkens*, Linz 1909
* R. Zinnhobler: *Doppelbauer, Franz (von Sales) Maria*, i: E. Gatz: *Die Bischöfe der deutschsprachigen Länder 1785/1803 bis 1945,* 139-140.
John Hansen Sørbrøden

**John Hansen Sørbrøden** (født 1775, død 1857) var medlem av riksforsamlingen på Eidsvoll i 1814 som vedtok Norges Grunnlov.

Sørbrøden stammet fra en gammel lensmanns-slekt, som hadde flyttet til Østfold fra Båhuslen da dette området ble innlemmet i Sverige i 1658. Familien hadde etter hvert mistet lensmannsembetet, men Sørbrøden var fortsatt en viktig aktør i det politiske landskapet i 1814.

Sørbrøden var også en velkjent omreisende predikant, og sto sentralt i Hauge-bevegelsen. Slektsgården Sørbrøden ble et haugiansk sentrum i området. I krigsårene 1808 og 1809 hadde han gjort seg bemerket ved å være spion og informant mot svenskene og ble hedret med Dannebrogsmennenes hedederstegn.

I riksforsamlingen representerte han «Smaalehnenes Amt» (Østfold) for selvstendighetspartiet. Politisk sett fulgte han trofast prosten Peter Hount.

Senere var han vararepresentant til stortingene i 1815–1816 og 1818 og siden stortingsrepresentant i 1833.

## Referanser


## Kilder
* Tallak Lindstøl: *Stortinget og Statsraadet*, Kristiania, 1914. B. 1 D. 1 : Biografier A-K. Oppført under Hansen: digital utgave side 339
* Trond Svandal: *John Hansen Sørbrøden og gården Sørbrøden i Berg ved Halden *i (Jørn Holme red.) *De kom fra alle kanter - Eidsvollsmennene og deres hus, *Cappelen Damm 2014.
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Håkon Løken

**Håkon Løken** (født 9. november 1859 på Inderøy i Nord-Trøndelag, død 10. september 1923 i Kristiania) var en norsk journalist, jurist og forfatter.

Han ble født på Sundnes bruk på Inderøy som sønn av brukseier Herman Løchen og hustru Anna Margrethe Jenssen. Han tok studentereksamen ved Trondhjems katedralskole i 1877 og juridisk embedseksamen i Kristiania i 1884. Han var redaktør i *[[Dagsposten]]* i Trondhjem fra 1890 til 1902, før han tok med seg staben over i den nystartede *[[Nidaros (avis)|Nidaros]]*, der han var fram til 1910. Han var dessuten konstituert borgermester i Trondhjem, før han i 1910 ble statsadvokat i Bratsberg og Nedenes (nå Telemark og Aust-Agder), fra 1913 i Oslo. Han var konstituert fylkesmann i Oslo i periodene 1918&ndash;1920 og 1921&ndash;1923.

Han var i 1885 medstifter av Trondhjems Kvinnesaksforening, der han var styremedlem fra starten; hans søster Antonie Løchen var primus motor i foreningen.

Løkens skjønnlitterære forfatterskap er trilogien *Anne Kathrines ungdom, Landsens liv* og *Fra Fjordnes til Sjøvinn* (1910–12). Bøkene veksler mellom erindringer og fiksjon, med handlingen lagt til hjembygda Inderøy. Hans memoarer *Urolige tider. Billeder og minner fra ungdoms- og studentertiden 1875–1881* ble aldri fullført, ettersom han døde i 1923.  Ifølge forordet i boken hadde forfatteren likevel uttrykt et ønske om å få utgitt boken.  Personer i boken framstilles tildels med «tilsløret navn», fordi Løken ønsket å bruke en novellistisk form. 
 
## Bibliografi
* 

## Referanser


## Eksterne lenker
* 
*
Per Oddvar Hildre

**Per Oddvar Hildre** (født 1950) er en norsk sangkordirigent og korpedagog. I kormiljøet går han under kallenavnet «Prots». 

Hildre er født i Hildre i Haram kommune og er utdannet lærer. Han startet korene SKRUK og Det Norske Kammerkor. Han var dirigent for Det Norske Kammerkor fra det oppsto i studentmiljøet ved Volda Lærarhøgskule på slutten av 1970-tallet til de avsluttet sitt virke i 1992. Med disse korene har han utgitt 27 musikkalbum, De fleste er utgitt av Kirkelig Kulturverksted. Han har også virket som musikkprodusent for blant andre Kirkelig Kulturverksted og Norsk Film.

Han har hatt oppdrag som redaktør og programleder i NRK P2 der han ledet magasinprogrammet "Tatt på koret" fra 1986 til 1992 og ukesprogrammet "Trallalaprots" i TV 2 sin startfase.

Hildre har siden 1980 drevet som korinstruktør med workshops og seminarer over hele Norden og har også medvirket i flere musikkprosjekter i utlandet, som for eksempel *The International Music Festival of Baku* i Aserbajdsjan, samt prosjekter  i USA, China, Cuba og Ecuador. Siden 1994 har han også vært engasjert i et tur-konsept for reise- og musikkinteresserte (*Kulturmix*).

I 2006 ble boken *Prots - trollmann med kor* utgitt på *Enter forlag*. Den er et biografisk portrett, ført i pennen av Stig Nilsson.

Hildre er kommandør av St. Olavs Orden (2017).

Han er gift og har tre barn.

## Utmerkelser
* Det Norske Kammerkor med Hildre som dirigent mottok Spellemannprisen 1986 i åpen klasse for *Vinjesvingen*
* Utmerkelse fra State of Louisiana ved guvernør Edvin M. Edwards 1987.
* 1. pris for kor i Göteborg internasjonale Musikkfestival 1988.
* Utmerkelse fra State of Louisiana ved guvernør M. J. Foster 1996.
* Utmerkelse fra Speaker of the House of Representatives ved Hunt Downer 1996.
* Petter Dass-prisen utdelt av dagsavisen Vårt Land 1998.
* Ole Vig-prisen.
* Sunnmørspostens kulturpris 2003.
* Bektas Özen Folkemusikkpris 2004 – frå “The Association for Recpect to Art” i Hasanoglan i Ankara
* Korprisen 2010 
*Kommandør av St. Olavs Orden - 2017

## Referanser


## Eksterne lenker
* 
* SKRUK sin hjemmeside
Cueva de Nerja

**Cueva de Nerja** (Nerjagrottene) er av de største i verden. Hulekomplekset ligger rundt 3 km øst for Nerja ved den lille byen Maro på solkysten i provinsen Malaga i Spania. Grottene skal i alt være 5 km lange, og den største dryppsteinen er over 30 meter høy  

Hulene har eldgamle arkeologiske spor etter folk som i ulike perioder har bodd i hulene og brukt dem som gravsted; det gjelder hulemalerier som viser dyr og figurer og er 20&nbsp;000 år gamle, foruten andre prehistoriske funn som knokler, steinverktøy og keramikk.

Dryppsteinshulene i Nerja ble gjenoppdaget av en kameratgjeng i 1959. I tillegg til to naturlige innganger ble det lagd en tredje inngang samt tilrettelagte stier for besøkende. En av de store grotterommene har siden 1960 blitt omdannet til en konsertsal. Hvert år feirer Nenja en internasjonal grottefestival, *International Cave Festival*, med opptredener fra internasjonale artister som musikere og dansere.

## Eksterne lenker
*